**A 4. sorszámú Ápoló megnevezésű szakképesítés–ráépülés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés–ráépülés azonosító száma: 55 723 01

1.2. Szakképesítés–ráépülés megnevezése: Ápoló

1.3. Iskolai rendszerű szakképzésben a szakképzési évfolyamok száma: 1

1.4. Iskolarendszeren kívüli szakképzésben az óraszám: –

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: érettségi végzettség

2.1.2. Bemeneti kompetenciák: –

2.2. Szakmai előképzettség: 54 723 02 Gyakorló ápoló szakképesítés

2.3. Előírt gyakorlat: –

2.4. Egészségügyi alkalmassági követelmények: szükségesek

2.5. Pályaalkalmassági követelmények: nem szükségesek

2.6. Elméleti képzési idő aránya: 50 %

2.7. Gyakorlati képzési idő aránya: 50 %

2.8. Szintvizsga: –

2.9. Az iskolai rendszerű képzésben az összefüggő szakmai gyakorlat időtartama: –

**3. PÁLYATÜKÖR**

3.1. A szakképesítés–ráépüléssel legjellemzőbben betölthető munkakör, munkakörök, foglalkozás, foglalkozások

|  |  |  |  |  |
| --- | --- | --- | --- | --- |
|  |  | A | B | C |
|  | 3.1.1. | **FEOR száma** | **FEOR megnevezése** | **A szakképesítés–ráépüléssel betölthető munkakör(ök)** |
|  | 3.1.2. | 3311 | Ápoló, szakápoló | Ápoló |

3.2. A szakképesítés–ráépülés munkaterületének rövid leírása:

Az ápoló munkáját önállóan, illetve más egészségügyi szakma képviselőivel együttműködve végzi, az egészségügyi és szociális ellátási struktúra minden területén. Az ápoló hivatását a megelőző, gyógyító, gondozó és rehabilitációs folyamatban a multidiszciplináris csapat tagjaként kompetencia szintjének megfelelően gyakorolja. Elméleti ismerete és a gyakorlati készségei alapján képes a beteg szükségleteinek megfelelő ápolási, gondozási szolgáltatást nyújtani. Szervezi, koordinálja, ellenőrzi az ápolási tevékenységet, valamint az alárendelt csapat tagok szakmai tevékenységét. Részt vesz a tanulók és a felügyelete alá tartozó munkatársak gyakorlati oktatásában. Szakmai kommunikációt folytat a beteggel, hozzátartozóval és az ellátó csapat tagjaival. Ápolási folyamatnak megfelelően ápolja, gondozza a beteget, részt vesz a rehabilitációjában. Kompetenciaszintű diagnosztikai és terápiás beavatkozást, gyógyszerelést és szakápolást végez.

Beavatkozások körüli ápolói tevékenységeket ellátja. Az azonnali beavatkozást igénylő sürgősségi állapotokat felismeri, kompetenciájának megfelelően végzi a beteg ellátását. Kompetencia szintjének megfelelően közreműködik a prevencióban, egészségfejlesztő tevékenységben, edukációban és rehabilitációban. Egészségügyi dokumentációt vezet az érvényben lévő jogi és minőségirányítási szabályozások szerint.

A szakképesítés–ráépüléssel rendelkező képes:

– munkáját önállóan, vagy szakmai csoportban, a jogi és etikai normák betartásával, a szakmai szabályoknak megfelelően végezni

– munkáját a minőségbiztosítás, minőségfejlesztés és az ápolási folyamat elvei szerint szervezni és ellenőrizni

– ápolási folyamat megvalósításához szükséges információkat, erőforrásokat feltárni, felhasználni

– a felnőtt ember,páciens és családja, illetve a közösség testi, lelki, szociokulturális jellemzőit a lehető legnagyobb mértékben beilleszteni a betegellátás menetébe

– a beteg felnőtt ember, páciens sajátos szükségleteit feltárni, ápolási diagnózisokat felállítani, és a prioritások alapján, tervezve végezni feladatait

– a beteg állapotváltozásait észlelni, azokat értelmezni és dönteni a további ellátási kompetenciáról

– a kompetenciájába tartozó gyógyszer és infúzióadagolás indikációjának felállítására, azok bejuttatására

– holisztikus szemléletű, egyénre szabott ápolást és szakápolást nyújtani, a betegbiztonsági szabályok teljes körű figyelembevételével

– egészségnevelő és egészségfejlesztő tevékenységet végezni, segíteni a beteget és annak családját, illetve a közösséget az egészség és az önellátó képesség lehető legmagasabb fokának elérésében, a prevenció különböző szintjein

– a sajátos ápolási igényű beteget kompetenciaszintjének megfelelően ellátni

– sürgősségi eseteket, vészhelyzeteket felismerni, szükség esetén elsősegélynyújtást, kompetencia szintű sürgősségi ellátást végezni

– a betegellátás során alkalmazott eszközöket adekvátan alkalmazni, karbantartani

– személyiségét és szakmai tudását folyamatosan, tervszerűen, tudatosan fejleszteni

3.3. Kapcsolódó szakképesítések

|  |  |  |  |  |
| --- | --- | --- | --- | --- |
|  |  | **A** | **B** | **C** |
|  | 3.3.1 | **A kapcsolódó szakképesítés, részszakképesítés, szakképesítés–ráépülés** | | |
|  | 3.3.2 | **azonosító száma** | **megnevezése** | **a kapcsolódás módja** |
|  | 3.3.3 | 55 723 03 | Diabetológiai szakápoló és edukátor | szakképesítés–ráépülés |
|  | 3.3.4 | 55 723 04 | Epidemiológiai szakápoló | szakképesítés–ráépülés |
|  | 3.3.5 | 55 723 05 | Felnőtt intenzív szakápoló | szakképesítés–ráépülés |
|  | 3.3.6 | 55 723 06 | Foglalkozásegészségügyi szakápoló | szakképesítés–ráépülés |
|  | 3.3.7 | 55 723 07 | Geriátriai és krónikus beteg szakápoló | szakképesítés–ráépülés |
|  | 3.3.8 | 55 723 09 | Hospice szakápoló | szakképesítés–ráépülés |
|  | 3.3.9 | 55 723 10 | Légzőszervi szakápoló | szakképesítés–ráépülés |
|  | 3.3.10 | 55 723 12 | Nefrológiai szakápoló | szakképesítés–ráépülés |
|  | 3.3.11 | 55 723 13 | Onkológiai szakápoló | szakképesítés–ráépülés |
|  | 3.3.12 | 55 723 14 | Pszichiátriai szakápoló és gyógyfoglalkoztató | szakképesítés–ráépülés |
|  | 3.3.13 | 55 723 15 | Sürgősségi szakápoló | szakképesítés–ráépülés |
|  | 3.3.14 | 55 723 16 | Alapellátási közösségi szakápoló | szakképesítés–ráépülés |
|  | 3.3.15 | 55 720 01 | Egészségügyi gyakorlatvezető | szakképesítés–ráépülés |
|  | 3.3.16 | 55 725 01 | Aneszteziológiai szakasszisztens | szakképesítés–ráépülés |
|  | 3.3.17 | 55 725 04 | Endoszkópos szakasszisztens | szakképesítés–ráépülés |
|  | 3.3.19 | 55725 15 | Műtéti szakasszisztens | szakképesítés–ráépülés |
|  | 3.3.20 | 54 720 01 | Perioperatív asszisztens | azonos ágazat |
|  | 3.3.21 | 54 720 02 | Fogászati asszisztens | azonos ágazat |
|  | 3.3.22 | 54 720 03 | Gyógyszertári asszisztens | azonos ágazat |
|  | 3.3.23 | 54 723 01 | Gyakorló mentőápoló | azonos ágazat |
|  | 3.3.24 | 54 723 03 | Gyakorló csecsemő– és gyermekápoló | azonos ágazat |
|  | 3.3.25 | 54 725 02 | Audiológiai asszisztens és hallásakusztikus | azonos ágazat |
|  | 3.3.26 | 54 725 03 | Fizioterápiás asszisztens | azonos ágazat |
|  | 3.3.27 | 54 725 04 | Gyakorló klinikai laboratóriumi asszisztens | azonos ágazat |
|  | 3.3.28 | 54 725 05 | Gyakorló szövettani asszisztens | azonos ágazat |
|  | 3.3.29 | 54 725 06 | Kardiológiai és angiológiai szakasszisztens | azonos ágazat |
|  | 3.3.30 | 54 725 07 | Klinikai neurofiziológiai asszisztens | azonos ágazat |
|  | 3.3.31 | 54 725 09 | Radiográfiai asszisztens | azonos ágazat |
|  | 3.3.32 | 54 726 03 | Ergoterapeuta | azonos ágazat |
|  | 3.3.33 | 54 726 04 | Gyógymasszőr | azonos ágazat |
|  | 3.3.34 | 55 723 02 | Csecsemő és gyermekápoló | azonos ágazat |
|  | 3.3.35 | 55 723 11 | Mentőápoló | azonos ágazat |
|  | 3.3.36 | 55 725 11 | Klinikai fogászati higiénikus | azonos ágazat |
|  | 3.3.37 | 55 725 18 | Klinikai laboratóriumi szakasszisztens | azonos ágazat |
|  | 3.3.38 | 55 725 21 | Szövettani szakasszisztens | azonos ágazat |
|  | 3.3.39 | 55 726 02 | Sportmasszőr | azonos ágazat |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1 | **A szakképesítés–ráépüléssel szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2 | **azonosító száma** | **megnevezése** |
| 4.3 | 11113–16 | Szakápolási feladatok |
| 4.4 | 11734–16 | Bővített kompetenciájú betegellátás |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak – a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével.

Iskolarendszeren kívüli szakképzésben az 5.2. alpontban előírt valamennyi modulzáró vizsga eredményes letétele, és az előírt szakmai gyakorlatok igazolt teljesítése.

5.2. A modulzáró vizsga vizsgatevékenysége és az eredményesség feltétele: –

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés–ráépülés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | – | – | – |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább elégséges (2).

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: Szakápolási feladatok elvégzése

A vizsgafeladat ismertetése: Ápolási folyamat önálló megvalósítása feladatleírásban rögzített munkahelyzet és paraméterek alapján, asszisztálás diagnosztikus és terápiás beavatkozásoknál, eljárásoknál.

A vizsgafeladat időtartama: 60 perc

A vizsgafeladat értékelési súlyaránya: 60 %

5.3.2. Központi írásbeli vizsgatevékenység

A vizsgafeladat megnevezése: Elméleti ismeretek reprodukálása

A vizsgafeladat ismertetése: Központilag összeállított feladatsor, amely a 4. Szakmai követelmények fejezetben megadott követelménymodulokhoz tartozó témakörök mindegyikét tartalmazzák

A vizsgafeladat időtartama: 120 perc

A vizsgafeladat értékelési súlyaránya: 15%

5.3.3. Szóbeli vizsgatevékenység

A vizsgafeladat megnevezése: Elméleti ismeretek szóbeli felidézése

A vizsgafeladat ismertetése: A szóbeli vizsgatevékenység központilag összeállított vizsgakérdései a 4. Szakmai követelmények fejezetben szereplő szakmai követelménymodulok témaköreinek mindegyikét tartalmazzák

A vizsgafeladat időtartama: 45 perc (felkészülési idő 30 perc, válaszadási idő 15 perc)

A vizsgafeladat értékelési súlyaránya: 25%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítés–ráépüléssel kapcsolatos előírások a http://nive.hu/ weblapon érhetők el a Vizsgák menüpont alatt.

5.5. A szakmai vizsga értékelésének a szakmai vizsgaszabályzattól eltérő szempontjai: –

**6. ESZKÖZ– ÉS FELSZERELÉSI JEGYZÉK**

|  |  |  |
| --- | --- | --- |
|  |  | A |
|  | 6.1 | **A képzési és vizsgáztatási feladatok teljesítéséhez szükséges**  **eszközök minimumát meghatározó eszköz– és felszerelési jegyzék** |
|  | 6.2 | Felszerelt ápolási demonstrációs terem ápolási fantommal |
|  | 6.3 | Kézmosás, kézfertőtlenítés eszközei és oldatai |
|  | 6.4 | Fertőtlenítés eszközei és oldatai (bőr és nyálkahártya, kéz, felület,  gép, eszköz) |
|  | 6.5 | Egyéni védőeszközök (sapka, orr–száj maszk, védő szemüveg, kesztyű, ujjvédő, köpeny) |
|  | 6.6 | A veszélyes és kommunális hulladékok tárolására alkalmas eszközök |
|  | 6.7 | A mindennapi ápolás, gondozás, szakápolás eszközei a beteg szükségleteinek kielégítéséhez |
|  | 6.8 | Az ápolói beavatkozások eszközei (hólyagkatéterezés, gyomor–  szonda levezetés, beöntés, gyomormosás, gyógyszerelés, injekciózás, klinikai enteralis táplálás) |
|  | 6.9 | Suprapubicus katéterezés, epicystostoma eszközei |
|  | 6.10 | Linton–szonda, Sengstaken–Blakemore–szonda |
|  | 6.11 | Punkciós eszközök (lumbal, has, mellkas, sternum, pericardium) |
|  | 6.12 | Laboratóriumi vizsgálatokhoz szükséges mintavételi eszközök |
|  | 6.13 | Diagnosztikai eszközök (pulzoximéter, vérnyomásmérő, fonendoszkóp, fülhőmérő, vércukorszintmérő, 12 elvezetéses EKG készülék) |
|  | 6.14 | A sürgősségi állapotok ellátásának oktatási eszközei:  BLS fantom (felnőtt és gyermek)  Gyakorló AED  Egyszerű légútbiztosításra alkalmas supraglottikus eszközök (oropharyngealis tubus, nasopharyngealis tubus laryngealis maszk) méretenként és gyakorló fantom  Öntelődő lélegeztető ballon–maszk rezervoárral (felnőtt és csecsemő)  A légúti leszívás eszköze, leszívó katéterekkel,  Lélegeztetőgép  Idegentest fogó |
|  | 6.15 | Oxigénterápia eszközei (oxigénpalack–tartóval, reduktorral,  flow meter, oxigénszonda, 50 es és 100–as oxigénmaszkok) |
|  | 6.16 | Az inhalációs terápia és légzési fizioterápia eszközei (nebulizátor, párásító, aeroflow) |
|  | 6.17 | A tracheostoma és gégekanül ápolásának, gondozásának eszközei |
|  | 6.18 | Betegmegfigyelő monitor és tartozékai |
|  | 6.19 | Perifériás vénabiztosítás eszközei gyakorló torzóval |
|  | 6.20 | Az artéria punkció és kanülgondozás eszközei gyakorló torzóval |
|  | 6.21 | A centrális vénabiztosítás és kanülgondozás eszközei gyakorló torzóval |
|  | 6.22 | A mellkas drenázs eszközei és mellkasi szívótartály gyakorló torzóval |
|  | 6.23 | Transzfúziós terápia eszközei transzfúziós tálcán |
|  | 6.24 | Vér és infúzió melegítő készülék |
|  | 6.25 | Infúziós pumpa (fecskendős és volumetrikus) |
|  | 6.26 | EDA–kanülálás és gyógyszer bejuttatás eszközei |
|  | 6.27 | PCA pumpa |
|  | 6.28 | A parenteralis táplálás eszközei |
|  | 6.29 | A krónikus sebellátás eszközei |
|  | 6.30 | A decubitus kezelésének és prevenciójának eszközei |
|  | 6.31 | A sztómaterápia és gondozás (ileosztóma, kolosztóma, urosztóma) eszközei és gyakorló torzóval |
|  | 6.32 | A sérülések rögzítésének eszközei (nyakrögzítő, gerinchordágy,  medenceöv, húzó–sín, vacuum–sín) |
|  | 6.33 | A betegellátás során alkalmazott dokumentációk |
|  | 6.34 | Oktatástechnikai eszközök, számítógép perifériákkal |

**7. EGYEBEK**

7.1.A szakmai vizsgabizottságban való részvételre kijelölt szakmai szervezet:

Magyar Egészségügyi Szakdolgozói Kamara

7.2. Az ápoló szakképesítés képzésének szervezésekor figyelembe kell venni a szakképesítések elismeréséről szóló Európai Parlament és Tanács 2005/36/EK. irányelvének, 3. szakasz 31. cikkében, valamint az V. mellékletében előírt minimálisan kötelező képzési feltételeket.